Des de l'apartament es gaudeix d'un paisatge marítim panoràmic, amb les Medes de fons i també d'una visió de la mar molt més propera des d'on observar les roques, els rompents de les ones, les gavines i els corbs marins ... Una meravella!
L'hotel constitueix una obra arquitectònica extraordinària. Cal veure'l per dins, gaudir dels grans espais, de la il·luminació, de sentir-se sobre el mar.
L'apartament és molt petitonet, però permet una estada confortable per a dues persones i té tot l'equipament necessari. Molt recomanable la visió del firmament esquitxat d'estels des del llit de la cuina.
En Pere és una persona discreta i educada, que comunica la seva passió per aquest indret i l'encomana. Ho té tot molt ben organitzat: la informació del lloc i de l'entorn, les instruccions per arribar, els llocs on comprar, menjar, etc.